Súradnice: 49°31′33″S 14°20′11″V﻿ / ﻿49,52583°S 14,33639°V﻿ / 49.52583; 14.33639

**Kněz u Hrazan** je prírodná pamiatka ev. č. 998, v lese približne 0,5 km severne od obce Hrazany v okrese Písek, ktorá je chránená kvôli kamennému poľu, tvorenému balvanmi rôznych veľkostí s rozsiahlymi skalnými misami. Oblasť bola pomenovaná po najväčšom balvane v oblasti, ktorý sa lokálne nazýva *"Kněz"*. Okrem kamenného poľa sa tu nachádza aj zmiešaný les, ktorý sa rozkladá na celom území pamiatky. Pamiatka spadá pod správu AOPK České Budějovice.

Oblasť geologicky patrí do Českého masívu, konkrétnejšie do moldanubika. Žulové balvany vznikli dvojfázovo, v treťohorách došlo k obnaženiu žulových jadier zo zvetranej horniny a následne potom vo štvrtohorách k sformovaniu mís s odtokovými žliabkami. V súčasnosti sa balvany tvoriace pamiatku nachádzajú roztrúsené od úpätia až po vrch kopca v nadmorskej výške od 510 do 550 metrov nad morom.

Prírodné podmienky
------------------

### Geológia

Pohľad na oblasť pamiatky
Chránené je tu balvanové more a rozptýlené balvany porfyrické amfibol-biotitické melanokrátne žuly typu Čertovo břemeno. Najväčší balvan v tejto oblasti je o rozmeroch až 8 × 4 m. Na niekoľkých balvanoch sú vytvorené skalné misy s odtokovými žliabkami, z ktorých najväčšia je misa má rozmer 100 × 70 cm a hĺbku okolo 20 cm.

Najväčší balvan je miestne nazývaný *Kněz* a na jeho zvislej, cez 2 metre vysokej bočnej stene sa nachádza niekoľko dutín typu tafone.

### Flóra

Chránený je ďalej zmiešaný lesný porast o zložení: borovica lesná (*Pinus sylvestris*), buk lesný (*Fagus sylvatica*), hrab obyčajný (*Carpinus betulus*), dub letný (*Quercus robur*), javor horský (*Acer pseudoplatanus*), breza previsnutá (*Betula pendula*) a lipa malolistá (*Tilia cordata*). Územie je inak po botanickej stránke chudobné. Zo zaujímavejších druhov bol zaznamenaný napr. čermeľ hájny (*Melampyrum nemorosum*).

Turizmus
--------

Okolo pamiatky prechádza červeno značený turistický chodník vedúci z Milevska do Petrovíc, ale samotná pamiatka nie je turistickou cestou prístupná. Pre pozretie je nutné opustiť cestu a vyraziť do lesného porastu. Na okraji pamiatky je umiestnené jedno z náučných zastavení Náučnej stezky Kovářovskem.

Referencie
----------

1. 1 2   *Stránky AOPK ČR* [online]. AOPK ČR, [cit. 2016-10-23]. Dostupné online. (po česky)
2. 1 2 3 4 5 6   *Kněz u Hrazan* [online]. Česká geologická služba, [cit. 2016-10-23]. Dostupné online. (po česky)
3. 1 2 3 4   *KNĚZ U HRAZAN* [online]. projekt.jiznicechy.org, [cit. 2016-10-23]. Dostupné online. (po česky)
4. ↑   *Turistika.cz - Kněz u Hrazan* [online]. Turistika.cz, [cit. 2016-10-23]. Dostupné online. (po česky)

Pozri aj
--------

* Zoznam chránených území v okrese Písek

Iné projekty
------------

Commons
* Spolupracuj na Commons Commons ponúka multimediálne súbory na tému **Kněz u Hrazan**

Externé odkazy
--------------

* Podrobný článok na stránkach Českej geologickej služby
* BioLib.cz (po česky)
* ONV Písek - Vyhláška o chránených prírodných výtvoroch

### Literatúra

* Chábera S. (1992): *Žulové balvany se skalními mísami na Kovářovsku*. ZSborník Jihočeského muzea v Českých Budějovicích, přírodní vědy, roč. 32, str. 5-11. České Budějovice.
* ALBRECHT, Josef a kolektív. *Chráněná území ČR VIII. - Českobudějovicko*. Praha : Agentura ochrany přírody a krajiny ČR a EkoCentrum Brno, 2003. 807 s. ISBN 80-86064-65-4. Kapitola Kněz u Hrazan, s. 281. (po česky)

Zdroj
-----

*Tento článok je čiastočný alebo úplný preklad článku Kněz u Hrazan na českej Wikipédii.*

| * z
* d
* u
Chránené územia v okrese Písek |
| --- |
| Národná prírodná rezervácia | 
* Řežabinec a Řežabinecké tůně

 |
| Prírodné rezervácie | 
* Čertova hora u Vráže
* Dědovické stráně
* Hrby
* Krkavčina
* Výří skály u Oslova
* Žlíbky

 |
| Prírodné pamiatky | 
* Bachmač
* Boukal
* Dehetník
* Dubná
* Kněz u Hrazan
* Kopáčovská
* Kopaniny
* Lom Skalka u Sepekova
* Malý Kosatín
* Michovka
* Myšenecká slunce
* Nerestský lom
* Ražický
* Rukávečská obora
* Skalský
* Smutný
* Sobědražský prales
* V Obouch
* Velký Potočný
* Vystrkov
* Zelendárky

 |
| Prírodné parky | 
* Jistebnická vrchovina
* Písecké hory

 |